सोना झा नामे जकाँ बड सोनाक मालिक छलथि । इलाकामे हुनका एते धनाढ्य किओ नै छलै । धन तँ छलन्हि मुना करेज नै । बड्डा कंजुस छलथि । सऽर-सम्बन्धी सब जखने-तखने आबिते रहैत छलनि । पाहुनक स्वागतमे सए-दू सए प्रतिदिन खर्च भऽ जाइ । एहिसँ परेशान भऽ गेल छलथि सोना झा । एहन रिश्तेदारी रूपी मच्छरसँ बचबाक लेल मच्छरदानी बनेबाक योजना बनबैमे चिन्ताग्रस्त रहै छलथि । उपाय सुजलनि, आब ककरो एलापर हाथ पसारि पाइ माँगनाइ शुरू कऽ दैथ । हिनकर पाइपर मस्ती करै बला रिश्तेदार एकटा अठन्नी नै दै, मुदा बेर-बेर माँगलापर भागि जाइ । आब सम्बन्धीक जुटान कम भऽ गेलनि । सोना झाकें काजक मच्छरदानी भेंट गेल छलनि । 